2013 senesi avgust 4 künü Milliy Meclis reisi Mustafa Cemilev Ümreden qayttı
2013 senesi avgust 4 künü Milliy Meclis reisi Mustafa Cemilev Ümreden qayttı
“Simferopol” ava limanında Meclis reisi Mustafa Cemilevni Qırım musulmanlarınıñ müftisi haci Emirali Ablayev qarşıladı ve er bir musulman içün farz oldığı muqaddes yerlerge yapqan ziyareti ile samimiy hayırladı.Bunıñ kibi de Meclis reisi Mustafı Cemilevni onıñ muavini Ahtem Çiygoz, Qırım musulmanları müftisiniñ muavini Ayder İsmailov, “Qırım” hayriye fondunıñ direktorı Riza Şevkiyev, haci Enver Ümerov ve Meclis tışqı alâqalar bölügi başınıñ muavini Abduraman Egiz qarşıladılar.2013 senesi iyül 31-den avgust 4-ke qadar yani Ramazan ayınıñ soñki on künü içersinde Milliy Meclis reisi Mustafa Cemilev ve Kiyevdeki qırımtatarlar cemiyetiniñ başı Aslan Ömer Qırımlı Mekkege barıp Ümre ibadetini qıldılar.Meclis reisi Mustafa Cemilevni ve Kiyevdeki qırımtatarlar cemiyetiniñ başı Aslan Ömer Qırımlını ziyaretke Saudiya Arabistanı Qırallığınıñ Ukrainadaki Elçisiniñ vekili Cüdiyu Ben Zabin Alhzal davet ettiİyül 31 künü Meclis reisi M. Cemilev Ümreni qılğan soñ Kâbe şerif bulunğan Mekke baş camisiniñ imamı, Saudiya Arabistanı “Davet” islâm birleşmesi idaresiniñ prezidenti doktor Suleyman Al-Sallomi ve onıñ yanında bulunğan aliy dindar şahsılarnen körüşti. Bir buçuq saat devam etken subet vaqtında taraflar Qırım musulmanlarınıñ vaziyeti, Qırım ve Saudiya Arabistanı arasındaki bağlarnıñ inkişafı meselelerini muzakere ettiler.Müftiy As-Sallomi Saudiya Arabistanı dinsiz sovet totalitar rejimine qarşı olıp, onıñ müstemlekesi altında eziyetlengen halqlarnıñ tarafını tutqanını qayd etip,bazıda eki devlet arasındaki munasebetler açıq cenk kenarına yaqınlaşqanını hatırlattı.Musulman ümmetine dava ve fesat ketirgen çeşit sektalar meselesinde doktor As-Sallomi şunı qayd etti ki, bir çoq böyle allarda bunıñ sebebi insanlar islâm ahlâqınıñ qaidelerini bilmegenlerinde, eger de din boyunca bilgiler kenişçe tarqatılsa, bu problemler eksilir. Elçi vekili Qırım gençlerine Saudiya Arabistanınıñ diniy universitetlerinde aliy tasil almağa yardım etecegini işandırdı. Müftiy As-Sallomi qırımtatar halqınıñ tarihı, Vatan oğrunda küreşinen bağlı, şu cümleden Meclis reisiniñ kendi qaleminen yazdığı kitaplarnı almağa istegenini bildirdi. Subetniñ soñunda Müftiy As-Salomiy Meclis reisine altınnen süslengen Qurannıñ Damaşq basmasını ve Saudiya Arabistanında meşur misler komplektini ediye etti.
“Simferopol” ava limanında Meclis reisi Mustafa Cemilevni Qırım musulmanlarınıñ müftisi haci Emirali Ablayev qarşıladı ve er bir musulman içün farz oldığı muqaddes yerlerge yapqan ziyareti ile samimiy hayırladı.Bunıñ kibi de Meclis reisi Mustafı Cemilevni onıñ muavini Ahtem Çiygoz, Qırım musulmanları müftisiniñ muavini Ayder İsmailov, “Qırım” hayriye fondunıñ direktorı Riza Şevkiyev, haci Enver Ümerov ve Meclis tışqı alâqalar bölügi başınıñ muavini Abduraman Egiz qarşıladılar.2013 senesi iyül 31-den avgust 4-ke qadar yani Ramazan ayınıñ soñki on künü içersinde Milliy Meclis reisi Mustafa Cemilev ve Kiyevdeki qırımtatarlar cemiyetiniñ başı Aslan Ömer Qırımlı Mekkege barıp Ümre ibadetini qıldılar.Meclis reisi Mustafa Cemilevni ve Kiyevdeki qırımtatarlar cemiyetiniñ başı Aslan Ömer Qırımlını ziyaretke Saudiya Arabistanı Qırallığınıñ Ukrainadaki Elçisiniñ vekili Cüdiyu Ben Zabin Alhzal davet ettiİyül 31 künü Meclis reisi M. Cemilev Ümreni qılğan soñ Kâbe şerif bulunğan Mekke baş camisiniñ imamı, Saudiya Arabistanı “Davet” islâm birleşmesi idaresiniñ prezidenti doktor Suleyman Al-Sallomi ve onıñ yanında bulunğan aliy dindar şahsılarnen körüşti. Bir buçuq saat devam etken subet vaqtında taraflar Qırım musulmanlarınıñ vaziyeti, Qırım ve Saudiya Arabistanı arasındaki bağlarnıñ inkişafı meselelerini muzakere ettiler.Müftiy As-Sallomi Saudiya Arabistanı dinsiz sovet totalitar rejimine qarşı olıp, onıñ müstemlekesi altında eziyetlengen halqlarnıñ tarafını tutqanını qayd etip,bazıda eki devlet arasındaki munasebetler açıq cenk kenarına yaqınlaşqanını hatırlattı.Musulman ümmetine dava ve fesat ketirgen çeşit sektalar meselesinde doktor As-Sallomi şunı qayd etti ki, bir çoq böyle allarda bunıñ sebebi insanlar islâm ahlâqınıñ qaidelerini bilmegenlerinde, eger de din boyunca bilgiler kenişçe tarqatılsa, bu problemler eksilir. Elçi vekili Qırım gençlerine Saudiya Arabistanınıñ diniy universitetlerinde aliy tasil almağa yardım etecegini işandırdı. Müftiy As-Sallomi qırımtatar halqınıñ tarihı, Vatan oğrunda küreşinen bağlı, şu cümleden Meclis reisiniñ kendi qaleminen yazdığı kitaplarnı almağa istegenini bildirdi. Subetniñ soñunda Müftiy As-Salomiy Meclis reisine altınnen süslengen Qurannıñ Damaşq basmasını ve Saudiya Arabistanında meşur misler komplektini ediye etti. Körüşüvde Kiyevdeki qırımtatarlar cemiyetiniñ başı, VI Qurultay delegatı Aslan Ömer Qırımlı da iştirak etti.Saudiya Arabistanında ziyaret çerçivesinde Mustafa Cemilev avgust 1 künü Mekkede Dünya Musulmanları birleşmesiniñ ofisinde Birleşme kâtip yardımcısı doktor Abdul Rahman A.Az-Zaid ile körüşüv oldı.Doktor Az-Zaid Dünya musulmanlar birleşmesi çeşit islâm devletleri ve cemiyetlerge köstergen yardımı aqqında aytıp, Meclis reisiniñ ziyareti Ramazan bayramı munasebetinen tatillerge doğru kelgeni ve şu sebepten birleşme yolbaşçıları raatlıqta olğanlarını teessüf ile qayd etti. Qırım musulmanlarınıñ problemlerini muzakere etmek içün o, Meclis reisine tatil bitkenge qadar qalmaqnı ya da bayramdan soñ bir daa kelmekni teklif etti.Bunıñnen bir sırada o, Meclis reisine qırımtatarlarnıñ esas problemleri tarif etilgen mektüp yazmaq ve onı Birleşme adına yollamaqnı da tevsiye etti ki, tekrar körüşilecek olsa Birleşme qırımtatarlarğa angi yönelişlerde yardım kösterecegini belgilesin.Avgust 2-de Medinede Meclis reisi Mustafa Cemilev ve Aslan Ömer Qırımlınıñ şerefine meşur din hızmetçisi, dört mezhepniñ eñ keniş tarqalğan, qırımtatarlar da mensüp olğan hanefiy mezhebiniñ esasçısı Ebu Hanifeniñ (699-767 ss.), torunçesiniñ torunçesi Muhammed Al-Hanefiy malikanesinde iftar berildi.Avugst 3-te Muhammed Peyğamberniñ (s.a.v) doğrudan-doğru varisi olğan Abdulaziz Abduaal tarafından Meclis reisi Mustafa Cemilev ve Aslan Ömer Qırımlınıñ şerefine iftar berildi . İftarda cidda şeeri başqanınıñ yardımcısı, Saudiya Arabistanı Qırallığı arbiy elitasınıñ vekilleri, jurnalistler iştirak ettiler.Şunı da qayd etmeli ki 1996 senesi Meclis reisi Mustafa Cemilev ilk sefer ukrain delegatsiyası erkânında Ümrege barğan edi, aradan 16 yıl keçken soñra musulmanlarnıñ farz ibadetini bir daa yerine ketirdi.Malümat içün:  Ümre – Mekkeni, cümleden Mascid al-Haramnı acılıq içün belgilengen ayda degil de başqa vaqıtta ziyaret etüvden bağlı küçük Hacdır.